32001R1578
L 209/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1578/2001 НА КОМИСИЯТА
от 1 август 2001 година
относно определяне на чувствителните производствени области и/или групите висококачествени сортове, освободени от прилагане на квотата по програмата за обратно изкупуване на суров тютюн
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2075/92 на Съвета от 30 юни 1992 г. относно общата организация на пазара на суров тютюн (1), последно изменен с Регламент (ЕО) № 1336/2000 (2), и по-специално член 14а от него,
като има предвид, че:
(1)
В съответствие с член 34, параграф 2 от Регламент (ЕО) № 2848/98 на Комисията от 22 декември 1998 г. относно установяване на подробни правила за прилагането на Регламент (ЕИО) № 2075/92 на Съвета относно схемите за премиране, производствените квоти и специалната помощ, която се отпуска на групи производители в сектора на суровия тютюн (3), последно изменен с Регламент (ЕО) № 1441/2001 (4), Комисията трябва да определи, на базата на предложения от държавите-членки, кои чувствителни производствени области и/или групи висококачествени сортове, максимално до 25 % от гаранционния праг за всяка държава-членка, се освобождават от прилагането на квотата по програмата за обратно изкупуване.
(2)
По молба на някои държави-членки тези групи висококачествени сортове следва да бъдат определени.
(3)
Тъй като член 35, параграф 2 от Регламент (ЕО) № 2848/98 поставя условие, че държавата-членка трябва да направи публично достояние намерението си да продава от 1 септември, така че други производители да могат да изкупят квотата, преди тя да бъде действително обратно изкупена, настоящият регламент трябва да се прилага от 31 август 2001 г.
(4)
Мерките, предвидени в настоящия регламент, са в съответствие със становището на Управителния комитет за тютюна,
ПРИЕ НАСТОЯЩИЯ РЕГЛАМЕНТ:
Член 1
Количествата от групите висококачествени сортове, които се освобождават от квотата за обратно изкупуване за реколта 2001 г., са както следва:
в Португалия:
Група I
1 251 тона
Група II
283 тона
във Франция:
Група I
1432,606 тона
Група II
2492,750 тона
Група III
1004,381 тона
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент се прилага от 31 август 2001 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 1 август 2001 година.